בַּמֶּה מַדְלִיקִין וּבַמֶּה אֵין מַדְלִיקִין אֵין מַדְלִיקִין לֹא בְּלֶכֶש לֹא בְּחֹסֶן וְלֹא בְּכֶלֶך לֹא בִּפְתִילַת הָאִידָן

וְלֹא בִּפְתִילַת הַמִּדְבָּר וְלֹא בִּירוֹקָה שֶעַל פְּנֵי הַמַּיִם לֹא בְּזֶפֶת וְלֹא בְּשַעֲוָה לֹא בְּשֶמֶן קִיק וְלֹא בְּשֶמֶן שְרֵפָה

לֹא בְּאַלְיָה וְלֹא בְּחֵלֶב נַחוּם הַמָּדִי אוֹמֵר מַדְלִיקִין בְּחֵלֶב מְבֻשָּל וַחֲכָמִים אוֹמְרִים אֶחָד מְבֻשָּל וְאֶחָד שֶאֵינוֹ מְבֻשָּל

אֵין מַדְלִיקִין בּוֹ /מ"ב/ ב' אֵין מַדְלִיקִין בְּשֶמֶן שְרֵפָה בְּיוֹם טוֹב רַבִּי יִשְמָעֵאל אוֹמֵר אֵין מַדְלִיקִין בָעִטְרָן מִפְּנֵי כְּבוֹד הַשַּבָּת וַחֲכָמִים מַתִּירִין בְּכָל הַשְּמָנִים שֶמֶן שֻמְשְמִין שֶמֶן אֱגוֹזִים שֶמֶן צְנוֹנוֹת שֶמֶן דָּגִים שֶמֶן פַּקּוּעוֹת בָעִטְרָן וּבַנֵּפְטְ רַבִּי טַרְפוֹן אוֹמֵר אֵין מַדְלִיקִין אֶלָּא בְּשֶמֶן זַיִת בִּלְבַד /מ"ג/ ג' כָּל הַיּוֹצֵא מִן הָעֵץ אֵין מַדְלִיקִין בּוֹ אֶלָּא פִּשְתָּן וְכָל הַיּוֹצֵא מִן הָעֵץ אֵינוֹ מִטַּמֵּא טֻמְאַת אֹהָלִים אֶלָּא פִּשְתָּן פְּתִילַת הַבֶּגֶד שֶקִּפְּלָהּ וְלֹא הִבְהֲבָהּ רַבִּי לִיעֶזֶר אוֹמֵר טְמֵאָה וְאֵין מַדְלִיקִין בָּהּ רַבִּי עֲקִיבָה אוֹמֵר טְהוֹרָה וּמַדְלִיקִין בָּהּ /מ"ד/ ד' לֹא יִקּוֹב אָדָם שְפוֹפֶרֶת שֶל בֵּיצָה וִימַלְּאֶנָּה שֶמֶן וְיִתְּנֶנָּה עַל פִּי הַנֵּר בִּשְבִיל שֶתְּהֵא מְנַטֶּפֶת אֲפִלּוּ הִיא שֶל חֶרֶס וְרַבִּי יְהוּדָה מַתִּיר אִם חִבְּרָהּ הַיּוֹצֵר מִתְּחִלָּה מֻתָּר לֹא יְמַלֵּא אָדָם אֶת הַקְּעָרָה שֶמֶן וְיִתְּנֶנָּה בְּצַד הַנֵּר וְיִתֵּן רֹאש הַפְּתִילָה בְּתוֹכָהּ בִּשְבִיל שֶתְּהֵא שוֹאֶבֶת וְרַבִּי יְהוּדָה מַתִּיר /מ"ה/ ה' הַמְּכַבֶּה אֶת הַנֵּר מִפְּנֵי שֶהוּא מִתְיָרֵא מִפְּנֵי גּוֹיִים מִפְּנֵי לִסְטִים מִפְּנֵי רוּחַ רָעָה אִם בִּשְבִיל הַחוֹלֶה שֶיִּישַן פָּטוּר כְּחָס עַל הַנֵּר כְּחָס עַל הַשֶּמֶן כְּחָס עַל הַפְּתִילָה חַיָּב רַבִּי יוֹסֵי פּוֹטֵר בְּכֻלָּן חוּץ מִן הַפְּתִילָה מִפְּנֵי שֶהוּא עוֹשָהּ פֶּחָם /מ"ו/ ו' עַל שָלֹש עֲבֵרוֹת הַנָּשִים מֵתוֹת בִּשְעַת לֵידָתָן עַל שֶאֵינָן זְהִירוֹת בַּנִּדָּה בַּחַלָּה וּבְהַדְלָקַת הַנֵּר /מ"ז/ שְלֹשָה דְּבָרִים צָרִיך אָדָם לוֹמַר בְּתוֹך בֵּיתוֹ עֶרֶב שַבָּת עִם חֲשֵכָה עִשַּרְתֶּן עֵרַבְתֶּן הַדְלִיקוּ אֶת הַנֵּר סָפֵק חֲשֵכָה סָפֵק אֵינוֹ חֲשֵכָה אֵין מְעַשְּרִין אֶת הַוַּדַּאי וְאֵין מַטְבִּילִין אֶת הַכֵּלִים וְאֵין מַדְלִיקִין אֶת הַנֵּרוֹת אֲבָל מְעַשְּרִין אֶת הַדְּמַאי וּמְעָרְבִין וְטוֹמְנִין אֶת הַחַמִּין סְלִיק פִּרְקָא /ה"א/ בַּמֶּה מַדְלִיקִין וּבַמֶּה אֵין מַדְלִיקִין כו'

Gemara

לֹא בְּלֶכֶש רַבִּי חִיָּא בַּר בָּא אָמַר לוּגְשָא רַבִּי אַחָא בְּשֵם רַבִּי לַיָּא דְּדִינוּן אָמְרִין הִיא הָדָא הִיא הָדָא וְלֹא בְּחֹסֶן

רַבִּי חִינְנָא בְּשֵם רַבִּי פִּנְחָס פִּשְתָּן שֶלֹּא נִנְעָרָה כְּמָה דְּאַתְּ אָמַר וְהָיָה הֶחָסֹן לִנְעֹרֶת וְלֹא בְּכֶלֶך אַגְבִּין קֵיסְרַיי

אָמַר רַבָּן שִמְעוֹן בֶּן גַּמְלִיאֵל חִזַּרְתִּי עַל כָּל מְפַרְשֵי יָמִים וְאָמְרוּ לִי כּוֻּלְכָא שְמוֹ וְלֹא בִּפְתִילַת הָאִידָן עִירָנִיתָא וְלֹא בִּפְתִילַת הַמִּדְבָּר כַּשְּמוּעָה וְלֹא בִּירוֹקָה שֶעַל פְּנֵי הַמַּיִם כִּיתָּן דמיי וְלֹא בְּזֶפֶת וְלֹא בְּשַעֲוָה

עַד כָּאן לִפְתִילוֹת מִיכָּן וָאֵילָך לִשְמָנִים רַבִּי אַבָּהוּ בְּשֵם ר' יוֹחָנָן מִפְּנֵי שֶהָאוֹר מְמַשֵּך לַאֲחוֹרָיו וְהוּא שוֹכֵחַ

וּמוֹצִיא אֶת הַפְּתִילָה וְעוֹד שֶלֹּא הֻצַּת הָאוֹר בְּרֹב הַדֶּלֶק רַבִּי זְעֵירָה בָּעֵי מֵעַתָּה פְּתִילָה צְרִיכָה הַצָּאתָה בְּרֹב הַדֶּלֶק

אֲתָא רַבִּי שְמוּאֵל רַבִּי אַבָּהוּ בְּשֵם ר' יוֹחָנָן פְּתִילָה צְרִיכָה הַצָּאתָה בְּרֹב הַדֶּלֶק הֵתִיבוּן חַבְרַיָּיא

וְהָא קוֹרָה הָא לֹא הֻצַּת הָאוֹר בְּרֹב הַדֶּלֶק הֵתֵיב רַבִּי בָּא בַּר מַמָּל וְהָא שְשִיתָא הֲרֵי לֹא הֻצַּת הָאוֹר בְּרֹב הַדֶּלֶק

אָמַר רַבִּי שַמַּי לֹא כֵן אָמַר רַבִּי זְעֵירָא רַב יְהוּדָה בְּשֵם רַב אַרְבַּע מְדוּרוֹת כָּל שֶהֵן

מְדוּרַת הַגֶּפֶת מְדוּרַת הַזֶּבֶל מְדוּרַת הַחֵלֶב מְדוּרַת גַּלְעִינִים כָּל שֶהֵן וְעוֹד מִן הָדָא דְּרַבִּי תַּחְלִיפָא שָאַל לְרַב חִסְדָּא

וְלֹא כֵן אלפן רַבִּי שַבָּת שֶחָלָה לִהְיוֹת בַּחֲנֻכָּה שֶאָסוּר לִרְאוֹת מַטְבֵּעַ לְאוֹר הַחֲנֻכָּה הֲרֵי אֵינוֹ שָכִיחַ וּמוֹצִיא אֶת הַפְּתִילָה

הָוֵי לֵית טַעֲמָא דְּלָא מִשּוּם

שֶלֹּא הוֹצָאַת הָאוֹר בְּרֹב הַדֶּלק מַתְנִי' וְלֹא בְּשֶמֶן קִיק רַבִּי יוֹסֵה בְּשֵם רַבִּי לַיָּא קִיסוֹסָא

רַבִּי יוֹנָה רַבִּי זְעֵירָא בְּשֵם רַב יְהוּדָה עוֹף הוּא וּשְמוֹ קִיק תָּנֵי ר' יִשְמָעֵאל וְאֶת הַקָּאָת זֶה קִיק וְלֹא בְּשֶמֶן שְרֵפָה

אָמַר רַב חִסְדָּא זֹאת אוֹמֶרֶת שֶאָסוּר לְהַצִּית אֶת הָאוֹר בִּמְדוּרַת קָדָשִים וְהִיא דְּלֵקָה וְהוֹלֶכֶת בְּשַבָּת

וְהָא תָּנֵינַן וּמַאֲחִיזִין אֶת הָאוֹר בִּמְדוּרַת בֵּית הַמּוֹקֵד וּבִגְבוּלִין כְּדֵי שֶיַצֵּת הָאוֹר בְּרֻבָּן אָמַר רַבִּי יוֹסֵה

** בְּשַבָּת כְּתִיב לֹא תַּעֲשֶה כָּל מְלָאכָה נַעֲשֵית הִיא מֵאֵלֶיהָ בְּרַם הָכָא הַתּוֹרָה אָמְרָה אֵין שוֹרְפִין אֶת הַקָּדָשִים בְּיוֹם טוֹב וְאֵין צָרִיך לוֹמַר בְּשַבָּת מָה חמית לוֹמַר כֵּן *** לֹא תּוֹתִירוּ מִמֶּנּוּ עַד בֹּקֶר וְהַנּוֹתָר מִמֶּנּוּ עַד בֹּקֶר בָּאֵש תִּשְרֹפוּ אַחַר שְנֵי בְּקָרִים אֶחָד בָּקְרוֹ שֶל ט"ו וְאֶחָד בָּקְרוֹ שֶל י"ו וּכְתִיב וְהַנּוֹתָר מִבְּשַר הַזֶּבַח בַּיּוֹם הַשְּלִישִי בָּאֵש יִשָּרֵף מַהוּ לְהַצִּית אֶת הָאוֹר בִּמְדוּרַת חָמֵץ מַאן דְּיָלֵיף לָהּ מִנּוֹתָר אָסוּר וּמַאן דְּלָא יָלֵיף לָהּ מִנּוֹתָר מֻתָּר רַב אַחָא בְּשֵם רַב חִסְדָּא זֹאת אוֹמֶרֶת שֶמֻּתָּר לְהַצִּית אֶת הָאוֹר בִּמְדוּרַת קָדָשִים וְהִיא דְּלֵקָה וְהוֹלֶכֶת בְּשַבָּת וְהָא תָּנֵינַן אֵין מַדְלִיקִין בְּשֶמֶן שְרֵפָה בְּיוֹם טוֹב מִפְּנֵי יוֹם טוֹב שֶחָל לִהְיוֹת בְּעֶרֶב שַבָּת מֵעַתָּה אֵי`ן מַדְלִיקִין בְּשֶמֶן שְרֵפָה בַּלַּיְלָה עַל שֵם שֶאֵין שוֹרְפִין אֶת הַקָּדָשים בַּלַּיְלָה אָמַר רַבִּי יוֹחָנָן יָרְדוּ לָהּ בְּשִיטַת רַבִּי יִשְמָעֵאל כְּמָה דְּרַבִּי יִשְמָעֵאל אָמַר תִּינוֹק שֶעִבֵּר זְמַנּוֹ נִמּוֹל בֵּין בַּיּוֹם בֵּין בַּלַּיְלָה כָּך עָבַר זְמַנָּה נִשְרֶפֶת בֵּין בַּיּוֹם בֵּין בַּלַּיְלָה וּמָה אִית לָך שֶמֶן שְרֵפָה שֶעִבֵּר זְמַנָּהּ רַבִּי יוּדָה בַּר פַזִּי מִכֵּיוָן שֶנִּטְמֵאת כְּמִי שֶעָבַר זְמַנָּה תָּנֵי רַבִּי יוֹסֵי קוֹמֵי רַבִּי יוֹחָנָן מִנַּיִן לְכָל הַנִּמּוֹלִים שֶלֹּא יְהוּ נִמּוֹלִים אֶלָּא בַּיּוֹם תַּלְמוּד לוֹמַר וּבַיּוֹם אָמַר לֵיהּ רַבִּי יוֹחָנָן וְיֵש כָּאן זוֹ כָּל מְחֻיְּבֵי טְבִילוֹת טוֹבְלִין כְּדַרְכָּן בַּיּוֹם חוּץ מִנִּדָּה וְיוֹלֶדֶת שֶאֵינָהּ טוֹבֶלֶת אֶלָּא בַּלַּיְלָה נִדָּה שֶעָבַר זְמַנָּהּ טוֹבֶלֶת בֵּין בַּיּוֹם בֵּין בַּלַּיְלָה דְּרָשָהּ רַבִּי חִיָּה בַּר אַבָּא לְצוּרַאי נִדָּה שֶעָבַר זְמַנָּהּ טוֹבֶלֶת בֵּין בַּיּוֹם בֵּין בַּלַיְלָה תַּמָּן אָמְרִין אֲפִלּוּ עָבַר זְמַנָּהּ מִפְּנֵי חֲמוֹתָהּ וּמִפְּנֵי כַּלָּתָהּ אִשָּה אַחַת מִשֶּל רַבּוֹתֵינוּ רָאוּ אוֹתָהּ טוֹבֶלֶת כְּדַרְכָּהּ בַּיּוֹם נֹאמַר מְעֻבֶּרֶת זְמָן

הָיְתָה נִדָּה שֶנֶּאֶנְסָה וְטָבְלָה שַמַּי בְּשֵם רַב טְהוֹרָה לְבֵיתָהּ וּטְמֵאָה לִטְהָרוֹת רַבִּי לְעָזָר בְּשֵם רַבִּי חֲנִינָה טְמֵאָה בֵּין לְבֵיתָהּ בֵּין לִטְהָרוֹת וּמַאי טַעֲמָא וְכוֹבֵס שֵנִית וְטַהֵר מָה הָרִאשוֹנָה לְדַעַת אַף הַשְּנִיָּה לְדַעַת וּמִנַּיִן שֶהָרִאשוֹנָה לְדַעַת וְצִוָּה הַכֹּהֵן וְכִבְּסוֹ לְדַעַת וְכֵן חמיין רַבָּנָן מְקַדְּמִין לְעִבּוּרָהּ רַב נַחְמָן בְּשֵם רַבִּי מָנָא מִצְוָה לְהַקְדִים כְּדֵי לְזָרֵז בְּמִצְוַת בַּת יִשְרָאֵל שֶבָּאָה לְהַדְלִיק מִכֹּהֶנֶת טוֹבֶלֶת אֶת הַפְּתִילָה בְּשֶמֶן שְרֵפָה וּמַדְלֶקֶת רַבִּי חוּנָה בְּשֵם רַבִּי יַנַּאי שְעַת מִשְלַחַת זְאֵבִים הָיְתָה וְלֹא עָמַד בֵּית דִּין וּבִטֵּל כְּמָה דְּתֵימַה תַּמָּן לֹא עָמַד בֵּית דִּין וּבִטֵּל וְכֹה לֹא עָמַד בֵּית דִּין וּבִטֵּל בָּקְרוֹ שֶל כֹּהֵן שֶהָיָה עוֹבֵר אֵצֶל יִשְרָאֵל וְכֵן כֵּלָיו שֶל כֹּהֵן שֶהָיָה נֶאֱרַג אֵצֶל יִשְרָאֵל הֲרֵי זֶה מַדְלִיק עַל גַּבָּיו שֶמֶן שְרֵפָה וְאֵינוֹ חוֹשֵש יִשְרָאֵל וְכֹהֵן שֶהָיוּ שֻתָּפִין בַּחֲנוּת מְמַלֵּא הוּא יִשְרָאֵל אֶת הַנֵּר שֶמֶן שְרֵפָה וְעוֹלֶה בּוֹ לַעֲלִיָּה וְיוֹרֵד בּוֹ לַחֲנוּת לַעֲשוֹת צְרָכָיו שֶל כֹּהֵן אֲבָל לֹא צְרָכָיו שֶל יִשְרָאֵל כֹּהֵן שֶבָּא אֵצֶל יִשְרָאַל לַעֲשוֹת עִמּוֹ חֶשְבּוֹן וְהִדְלִיק עַל גַּבָּיו שֶמֶן שְרֵפָה אַף עַל פִּי שֶעָמַד הַכֹּהֵן וְהָלַך לוֹ אֵין מְחַיְּבִין אוֹתוֹ לְכַבּוֹתוֹ עַד שֶיִּכְבֶּה מֵאֵלָיו רַבִּי חֲנַנְיָא בַּר עַכְבָּרִי הֲוָה אָזַל וּמֶיעֱבַד עִיבִידְתֵּיהּ גַּבֵּי רַבִּי חִיָּא צִפּוֹרָיָא מִי אָזֵיל מיזיל לֵיהּ הֲוָה מלי בּוּצִינָא שֶמֶן שְרֵפָה וְלֹא כֵן סָבְרִינַן מֵימַר לַעֲשוֹת צְרָכָיו שֶל כֹּהֵן אֲבָל לֹא צְרָכָיו שֶל יִשְרָאֵל אָמְרִין דְּלָא הֲוָה עָבַד כֵּן לֹא הֲוָה אתי סָבְרִין מֵימַר מְטָא בֵּיתֵיהּ מַטְפֵי לָהּ אָמַר רַבִּי חֲנִינָא עַל יְדֵי כֵן הֲוָה שְהַר וְעַל יְדֵי כֵן הֲוָה קְרַץ אָדָא שִמְשָא שָאַל לְרַבִּי אָמִי בְּגִין דַּאֲנָא צְבַע פְּתִילָתָא מִן חולא אָמַר לֵיהּ בָּטֵיל הוּא עַל גַּב פְּתִילוֹת רַבִּי יוּדָה בֶּן פַּזִּי הוֹרֵי לְאִילֵּין דְּבַר נְחֶמְיָה כֵּן רַבִּי אַמִי נָסַב פְּתִילָא רַבִּי לַיָּא לֹא נָסֵיב פְּתִילָא וְלֹא מוֹדֵי רַבִּי לַיָּא לְרַבִּי אַמִי חֲשָש הוּא מִשּוּם גֶּזֶל וְכֻלָּהּ מִן הַדִּין שִמְשָא בְּבֵיתֵיהּ בַּזְבּזָא בְּהַקְדִּישָא גַּמְלִיאֵל זוּגָא שָאַל לְרַבִּי אִיסִי מַהוּ לְהוֹסִיף לְתוֹכוֹ שֶמֶן חֻלִּין וּמַדְלִיק אָמַר לֵיהּ לֹא תָּנֵי רַבִּי הוֹשַעֲיָה אֶלָּא אֵין מְחַיְּבִין אוֹתוֹ לְמַצּוֹתוֹ אָמַר רַבִּי אַבָּהוּ שָנָה לִי רַבִּי יוֹנָתָן בֶּן עַכְמַאי בַּת כֹּהֵן שֶהָיְתָה עוֹמֶדֶת עֶרֶב שַבָּת עִם חֲשֵכָה וּבְיָדָהּ נֵר וּבְתוֹכוֹ שֶמֶן שְרֵפָה הֲרֵי זוֹ מוֹסֶפֶת לְתוֹכוֹ שֶמֶן חוֹל כָּל שֶהוּא וּמַדְלֶקֶת אָמַר לֵיהּ רַבִּי זְעֵירָא וּמָה הֲוָה טִיבֵיהּ אָמַר לֵיהּ אָדָם גָּדוֹל הָיָה וּבָקִי בְּמִשְנָתֵנוּ הָיָה וּפֵרְשָהּ רַבִּי חִיָּא דִּכְפַר תַּחֲמִין קוֹמֵי רַבִּי ומניתיה חַכִּים וְלֹא בְּחֵלֶב רַב בְּרוּנָא אָמַר חֵלֶב מַטִּיף לְתוֹכוֹ שֶמֶן כָּל שֶהוּא וּמַדְלִיק יוֹסֵי בָּעֵי מָה אֲנַן קָיְמִין אִם בְּמָחוּי אֲפִלּוּ לֹא נָתַן לְתוֹכוֹ שֶמֶן וּתָּנֵי שְמוּאֵל כָּל שֶמַּתִּיכִין אוֹתוֹ וְאֵינוֹ קָרֵיש מָחוּי הוּא וְאִם בְּשֶאֵינוֹ מָחוּי אֲפִלּוּ נָתַן לְתוֹכוֹ שֶמֶן אֲתָא רַב חֲנַנְיָה רַב בְּרוּנָא בְּשֵם רַב חֵלֶב מְהֻתָּך וְקִרְבֵי דָּגִים מַדְלִיקִין בָּהֵן רַבִּי חִיָּה בַּר אַשִי עֲנֵי מִיתֵיהּ קוֹמֵי רַב אָמַר לֵיהּ הֵן הֲוִיתָה אָמַר לֵיהּ בָּעֵיי מָשַח דְּזַיִת אָמַר לֵיהּ וְלֹא הֲוָה לָך קִרְבֵי דָּגִים אַתְּ תַּנָּיֵי תָּנֵי מַדְלִיקִין בְּנֵפְטְ אִית תַּנָּיֵי תָּנֵי אֵין מַדְלִיקִין בְּנֵפְטְ אָמַר רַב חִסְדָּא מָה דְּמַר מַדְלִיקִין בְּהָהֵן אִִיכּוּמָא וּמָה דְּמַר אֵין מַדְלִיקִין בְּהָהֵן חִיוְרָא דַּהֲוָא סַכָּנָה /ה"ב/ מַתְנִי’ אֵין מַדְלִיקִין בְּשֶמֶן שְרֵפָה בְּיוֹם טוֹב כו' הָא בְּכָל אִילֵּין קַדְמַאי מַדְלִיקִין רַבִּי יִשְמָעֵאל אוֹמֵר אֵין מַדְלִיקִין בְּעִטְרָן מִפְּנֵי כְּבוֹד הַשַּבָּת מָה בֵּין עִטְרָן מָה בֵּין קִרְבֵי דָּגִים קִרְבֵי דָּגִים כָּל זְמָן שֶהֵן דְּלֵקִין אֵין רֵיחָן רַע כָּבוּ רֵיחָן רַע עִטְרָן בֵּין כָּבָה בֵּין דָּלָק רֵיחוֹ רַע שֶלֹּא תֹּאמַר הוֹאִיל וְרֵיחוֹ רַע יְהֵא טָעוּן הַרְחֵק אַרְבַּע אַמּוֹת לְפוּם כֵּן צָרִיך מֵימַר אֵין מַדְלִיקִין בּוֹ וַחֲכָמִים מַתִּירִין בְּכָל הַשְּמָנִין בְּשֶמֶן פַּקּוּעוֹת רַבִּי טַרְפוֹן אוֹמֵר אֵין מַדְלִיקִין אֶלָּא בְּשֶמֶן זַיִת בִּלְבַד עָמַד לוֹ רַבִּי יוֹחָנָן בֶּן נוּרִי עַל רַגְלָיו וְאָמַר אִם כֵּן מָה יַעֲשוּ אַנְשֵי בָּבֶל שֶאֵין לָהֵן אֶלָּא שֶמֶן שֻמְשְמִין מָה יַעֲשוּ אַנְשֵי מָדַי שֶאֵין לָהֵן אֶלָּא שֶמֶן אֱגוֹזִים בִּלְבַד מָה יַעֲשוּ אַנְשֵי אֲלַכְסַנְדְרִיאָָה שֶאֵין לָהֵן אֶלָּא שֶמֶן צְנוֹנוֹת מָה יַעֲשוּ אַנְשֵי קַפּוּדְקְיָא שֶאֵין לָהֵן לֹא כָּך וְלֹא כָּך אָלָּא אֵין לְךָ אֶלָּא מָה שֶהִתִּירוּ רִאשוֹנִים בִּלְבַד תָּנֵי רַבִּי שִמְעוֹן בֶּן אֶלְעָזָר אוֹמֵר אֵין מַדְלִיקִין צֳרִי מִפְּנֵי שֶהוּא שָרָף /ה"ג/ מַתְנִי' כָּל הַיּוֹצֵא מִן הָעֵץ אֵין מַדְלִיקִין בּוֹ אֶלָּא פִּשְתָּן כו' אָמַר רַבִּי שִמְעוֹן בַּר רַב יִצְחָק - גמ’ כְּתִיב לְהַעֲלוֹת נֵר תָּמִיד שֵעֲרוּ לוֹמַר שֶאֵין לְךָ עוֹשֶה שַלְהֶבֶת אֶלָּא פִּשְתָּן בִּלְבַד תָּנֵי רַבִּי שִמְעוֹן בֶּן אֶלְעָזָר אוֹמֵר כָּל הַיּוֹצֵא מִן הָעֵץ אֵין בּוֹ מִשּוּם שָלֹש עַל שָלֹש וּמְסַכְכִין בּוֹ חוּץ מִן הַפִּשְתָּן אָמַר רַבִּי יוֹסֵי עָשוּ אוֹתוֹ כּעָבִים הָרַכִּים דְּתָנֵינַן הָעַבִים הָרַכִּים אֵין בָּהֵן מִשּוּם שָלֹש עַל שָלֹש אָמַר רַבִּי לְעָזָר מִן הַמִּשְכָּן לָמְדוּ דִּכְתִיב אֶת הַמִּשְכָּן תַּעֲשֶה עֶשֶר יְרִיעֹת שֵש מָשְזָר וּכְתִיב פַּאֲרֵי פִשְתִּים יִהְיוּ עַל רֹאשָם אַתְּ לָמֵד שֵש מִשֵּש וְשֵש מִפַּאֲרֵי וּפַאֲרֵי מִפַּאֲרֵי רַבִּי אֶלְעָזָר שָאַל מַהוּ לַעֲשוֹת אֹהֶל מֵעוֹר בְּהֵמָה טְמֵאָה וְהַכְּתִיב וְעוֹרוֹת תְּחָשִים רַבִּי יוּדָה וְרַבִּי נְחֶמְיָה וְרַבָּנָן רַבִּי יְהוּדָה אוֹמֵר טַיְנוּן לְשֵם צִבְעוֹ נִקְרָא וְרַבִּי נְחֶמְיָה אָמַר גַּלַקְטִינוֹן וְרַבָּנַן אָמְרִין מִין חַיָּה טְהוֹרָה וּגְדוֹלָה בַּמִּדְבָּר ותייא כַּיי דְּמַר רַבִּי לְעָזָר בֵּי רַבִּי יוֹסֵי ר' אַבָּהוּ בְּשֵם רַבִּי שִמְעוֹן בֶּן לָקִיש בְּשֵם רַבִּי מֵאִיר כְּמִין חַיָּה טְהוֹרָה בָּרָא הקב"ה לְמֹשֶה בַּמִּדְבָּר כֵּיוָן שֶעָשָה בָּהּ מְלֶאכֶת הַמִּשְכָּן נִגְנְזָה רַבִּי אָבוּן אָמַר קֶרֶש הָיָה שְמָהּ תָּנֵי רַבִּי הוֹשַעֲיָה דַּחֲדָא קֶרֶן וְתִיטַב לַה' מִשּוֹר פַּר מַקְרִין וּמַפְרִיס מִקֶּרֶן כָּתַב רַחְמָנָא תַּמָּן תָּנֵינַן כָּל הַפָּחוֹת מִשְּלֹשָה עַל שְלֹשָה שֶהִתְקִינוּ לָפוּק בּוֹ אֶת הַמֶּרְחָץ וּלְנַעֵר בּוֹ אֶת הַקְּדֵרָה וּלְקַנֵּחַ בּוֹ אֶת הָרֵחַיִם בֵּין מִן הַמּוּכָן בֵּין שֶאֵין מִן הַמּוּכָן טָמֵא דִּבְרֵי רַבִּי לִיעֶזֶר רַבִּי יְהוֹשֻעַ אוֹמֵר אַף מַטְלִית חֲדָשָה בֵּין מִן הַמּוּכָן בֵּין שֶאֵינוֹ מִן הַמּוּכָן טָהוֹר ר' עֲקִיבָה אוֹמֵר מִן הַמּוּכָן טָמֵא וְשֶאֵינוֹ מִן הַמּוּכָן טָהוֹר מָה בֵּין הַמּוּכָן מָה בֵּין שֶאֵינוֹ מִן הַמּוּכָן בֵּין שֶהֵכִינָהּ לְתוֹך הַבַּיִת בֵּין שֶהִשְלִיכָהּ לָאַשְפָּה וְהִתְנַן רַבִּי לִיעֶזֶר אוֹמֵר אַף מַטְלִית חֲדָשָה כַּיּוֹצֵא בָּהֵן וְלֵית בַּר נָש אָמַר אַף אֲפִלּוּ אֶלָּא עָדֵי מוֹדֵי עַל קָדְמַיְיתָא בֵּין שֶהֵכִינָהּ לִטְלוֹתָהּ בֵּין שֶלֹּא הֵכִינָהּ לִטְלוֹתָהּ הָדָא יָלְפָא מִן הַהִיא וְהַהִיא יָלְפָא מִן הָדָא הָדָא יָלְפָא מִן הַהִיא דִּבְרֵי ר' לִיעֶזֶר וְהוּא שֶקִּפְּלָהּ וְהַהִיא יָלְפָא מִן הָדָא כְּשֶלֹּא הֵכִינָהּ לִטְלוֹתָהּ אֲבָל הֵכִינָהּ לִטְלוֹתָהּ טְמֵאָה הִיא וּמָה טַעֲמָא דְּרַבִּי לִיעֶזֶר נַעֲשֶה כִּמְטַהֵר כֵּלִים בְּשַבָּת מִכֵּיוָן שֶקִפְּלָהּ לֹא טֵהֲרָהּ שֶכֵּן שַמָּשִים אֻמָּנִין רוֹצִין בְּקִפּוּלָהּ וְלֹא מִבְּעוֹד יוֹם שֶהִיא טְהוֹרָה רַבִּי לְעָזָר בְּשֵם רַבִּי הוֹשַעֲיָה מִפְּנֵי יוֹם טוֹב שֶחַל לִהְיוֹת בְּעֶרֶב שַבָּת וְלֹא מֵאֵלֶיהָ הִיא טְהוֹרָה אָמַר רַבִּי יוֹסֵי בֵּי רַבִּי בּוּן תִּפָּתֵר שֶהָיוּ בָּהּ שָלֹש עַל שָלֹש מְצֻמְצָמוֹת רַבִּי אַחָא רַבִּי סִימוֹן בְּשֵם רַבִּי שִמְעוֹן נְזִירָא עֲשָאָהּ מָזוֹר טְהוֹרָה שְרִיָּה בְּשֶמֶן לֹא כְּמִי שֶעֲשָאָהּ מָזוֹר רַבִּי זְעֵירָא רַבִּי יַנַּאי רַבִּי יִרְמְיָה בְּשֵם רַבִּי יְהוֹשֻעַ בֶּן לֵוִי נִרְאִין דְּבָרִים שֶתְּהֵא הֲלָכָה כְּרַבִּי עֲקִיבָא שֶהוּא אוֹמֵר מֵעֵין שְנֵיהֶן וְאֵינָהּ אֶלָּא כְּרַבִּי יְהוֹשֻעַ מִקּוּלֵי שָלֹש עַל שָלֹש לֹא סוֹף דְּבַר טָהֳרָה אֶלָּא אֲפִלּוּ טְמֵאָה בְּגִין רַב דְּרַב אָמַר מַסִּיקִין בְּכֵלִים וְאֵין מַסִּיקִין בְּשִבְרֵי כֵּלִים /ה"ד/ מַתְנִי’ לֹא יִקֹּב אָדָם שְפוֹפֶרֶת שֶל בֵּיצָה לָמָּה - גמ’ מִשּוּם שֶלֹּא הֻתְחַל בְּכָל טִפָּה וְטִפָּה אוֹ שֶמָּא יִשְכַּח וִיעָרֶה מָה נָפֵיק מִן בֵּינֵיהוֹן הָהֵן זְקוּקָה דִּיקְלוֹן אֵין תֵּימַר מִשּוּם שֶלֹּא הֻתְחַל בְּכָל טִפָּה הֲרֵי לֹא הֻתְחַל בְּכָל טִפָּה וְטִפָּה אֵין תֵּימַר שֶמָּא יִשְכַּח וִיעָרֶה הֲרֵי אֵינוֹ שוֹכֵחַ וּמְעָרֶה אִם חִבְּרָהּ הַיּוֹצֵר מִתְּחִלָּה מֻתָּר מִפְּנֵי שֶהוּא כְּלִי אֶחָד שְנִיָּה הִיא שֶכֻּלָּהּ אֶחָד אֶלָּא אִם חִבְּרָהּ בְּסִיד אוֹ בְּגִפְסוֹס יָאוּת דְּרַבִּי יוּדָה כְּדַעֲתֵיהּ דְּרַבִּי יוּדָה אָמַר מַשְקֶה טוֹפַח חָבוּר תָּנֵי פְּתִילָה אַחַת בִּשְנֵי כּוֹסוֹת בִּשְתֵּי קְעָרוֹת בִּשְנֵי תַּמְחוּיִין אָסוּר רַבִּי יוּדָה מַתִּיר רַבִּי חֲנַנְיָה בְּשֵם רַבִּי פִּנְחָס רַבִּי יוּדָה כְּדַעֲתֵיהּ דְּרַבִּי יוּדָה אָמַר מַשְקֶה טוֹפַח חָבוּר /ה"ה/ מַתְנִי' הַמְּכַבֶּה אֶת הַנֵּר מִפְּנֵי שֶהוּא מִתְיָרֵא מִפְּנֵי גּוֹיִים - מַתְנִי' כו' א"ר שְמוּאֵל בַּר רַב יִצְחָק גמ’ מִפְּנֵי גּוֹיִים שֶל סַכָּנָה מִפְּנֵי לִסְטִים שֶל סַכָּנָה ר' יוֹסֵי בָּעֵי אִי מִפְּנֵי לִסְטִין שֶל סַכָּנָה נִתְּנוּ מֻתָּר רַבָּנַן דְּקֵיסָרִין בְּשֵם רַבִּי יוֹסֵי בֶּן חֲנִינָה מֻתָּר מָה בֵּין הַמַּצִּיל מִמָּה שֶבַּנֵּר מָה בֵּין הַמַּצִּיל מִמָּה שֶבַּזַּיִת רַבָּנַן דְּקֵיסָרִין בְּשֵם רַבִּי שֵילָא דינוה לֹא דּוֹמֶה הַמַּצִּיל מִגּוּפָהּ שֶל פְּתִילָה לַמַּצִּיל חוּץ מִגּוּפָהּ שֶל פְּתִילָה אמר ר’ יוֹחָנָן רַבִּי יוֹסֵי וְרַבִּי שִמְעוֹן שְנֵיהֶן אָמְרוּ דָּבָר אֶחָד כְּמָה דְּרַבִּי יוֹסֵי אָמַר עַד שֶיְּהֵא לוֹ צֹרֶך בְּגוּפָהּ שֶל פְּתִילָה מָה אִית לָך צֹרֶך בְּגוּפָהּ שֶל פְּתִילָה רַבָּנָן דְּקֵיסָרִין רַבִּי לְעָזָר בְּשֵם רַבִּי חֲנִינָא שֶכֵּן שַמָּשֵי אֻמָּנִין מְחָרְכִין לָן כְּמָה דְּתֵימָא וְשַעַר רֵישֵיהוֹן לֹא הִתְחָרֵך מַהוּ מְחָרְכִוֹן לוֹן מְפַסְפִין לוֹן תַּמָּן תָּנֵינַן כָּל הַמְקַלְקְלִין פְּטוּרִין חוּץ מִן הַמַּבְעִיר וּמִן הָעוֹשֶה חֲבוּרָה בַּר קַפָּרָא אָמַר אֲפִלּוּ אֵינוֹ צָרִיך לְדָם אֲפִלּוּ אֵינוֹ צָרִיך לְאֵפֶר מַתְנִיתָא פְּלִיגָא עַל רַבִּי יוֹחָנָן שוֹרוֹ שֶהִדְלִיק אֶת הַגָּדִיש בְּשַבָּת חַיָּב וְהוּא שֶהִדְלִיק אֶת הַגָּדִיש בְּשַבָּת פָּטוּר שוֹרוֹ שֶהִדְלִיק אֶת הַגָּדִיש בְּשַבָּת חַיָּב שֶלֹּא לְצֹרֶך וְהָכָא הוּא שֶהִדְלִיק אֶת הַגָּדִיש בְּשַבָּת פָּטוּר אֲפִלּוּ שֶלֹּא לְצֹרֶך תָּנֵי כָּל הַמִּתְחַיֵּב בְּנַפְשוֹ שוֹגֵג מֵבִיא חַטָּאת אָמַר רַבִּי חֲנַנְיָה בְּרֵיהּ דְּרַבִּי הִלֵּל מֵאַחַר שֶלֹּא לְצֹרֶך הָיָה מִתְחַיֵּב בְּנַפְשוֹ וְכָאן אֲפִלּוּ שֶלֹּא לְצֹרֶך יְהֵא פָּטוּר מִן הַתַּשְלוּמִין מִן הָדָא מַכֶּה בְּהֵמָה יְשַלְּמֶנָּה וּמַכֶּה אָדָם יוּמַת מָה מַכֶּה בְּהֵמָה לֹא חָלַקְתָּה בָּהּ בֵּין שוֹגֵג לְמֵזִיד לְחַיְּבוֹ מָמוֹן אַף מַכֶּה אָדָם לֹא תַּחְלֹק בּוֹ בֵּין שוֹגֵג בֵּין מֵזִיד לִפְטֹר מָמוֹן וְקַשְיָא עַל דְּבַר קַפָּרָא הַבְּעֵרָה לִמְּדָה עַל כָּל הַמְּלָאכוֹת שֶבַּתּוֹרָה כּוּלְּהָן לְצֹרֶך וְהִיא שֶלֹּא לְצֹרֶך אָמַר ר' יוֹסֵי אֵין יִסְבֹּר כְּר' יוֹחָנָן דְּאָמַר הַבְּעֵרָה לִמְּדָה עַל כָּל הַמְּלָאכוֹת שֶבַּתּוֹרָה רַבִּי לְעָזָר אָמַר הַבְּעֵרָה לִמְּדָה עַל עַצְמָהּ וְלֵית לְרַבִּי לְעָזָר לְאַחַת לְחַיְּבוֹ עַל כָּל אַחַת וְאַחַת אַשְכַּח תָּנֵי בְּשֵם רַבִּי לְעָזָר הִנֵּה לְחַיֵּב עַל כּוּלְּהָן אַחַת נִיחָא הַבְּעֵרָה חֲבוּרָה אָב שֶלָּהּ לְצֹרֶך וְהִיא שֶלֹּא לְצֹרֶך רַבִּי יוֹסֵי בֵּי רַבִּי בּוּן אָמַר אִתְפְּלֵגוּן רַבִּי לְעָזָר וְרַבִּי יוֹחָנָן חַד אָמַר שְחִיטָה עִקָּר וַחֲבוּרָה תּוֹלָדַת וְחוֹרָנָה מְחַלֵּף הִבְעִיר וְכִבָּה בִּנְפִיחָה אַחַת חַיָּב שְתַּיִם אָמַר רַבִּי אַבְדִּימִי אֲחוֹי דְּרַבִּי יוֹסֵה הָדָא אָמְרָה נָפַח בַּכֵּלִים וְשִבְּרָן מְשַלֵּם נֶזֶק שָלֵם הַחוֹתֶה גֶּחָלִים מִתַּחַת הַקְּדֵרָה בְּשַבָּת חַיָּב רַבִּי שִמְעוֹן בֶּן אֶלְעָזָר בְּשֵם רַבִּי לְעָזָר בֵּי רַבִּי צָדוֹק חַיָּב שְתַּיִם אַחַת שֶכִּבָּה אֶת הָעֶלְיוֹנוֹת וְאַחַת שֶהִבְעִיר אֶת הַתַּחְתּוֹנוֹת וְחוֹתֶה גֶּחָלִים וּמִתְחַמֵּם כְּנֶגְדָּן בְּשַבָּת פָּטוּר רַבִּי יַעֲקֹב בַּר אַחָא אָמַר בַּמַּחְלֹקֶת כְּמַאן דְּמַר אֵינוֹ חַיָּב אֶלָּא אַחַת בְּרַם כְּמַאן דְּמַר חַיָּב שְתַּיִם חַיָּב דְּמַר רַבִּי אַבָּהוּ בְּשֵם רַבִּי יוֹחָנָן לֵית כָּאן חַיָּב שְתַּיִם אֶלָּא מַעֲלִין עָלָיו כְּאִלּוּ חַיָּב שְתַּיִם אָמַר רַבִּי יוּדָן תַּמָּן אֵינוֹ רוֹצֶה שֶיִּבְעָרוּ וְאֵינוֹ רוֹצֶה שֶיִּכְבּוּ בְּרַם הָכָא רוֹצֶה הוּא שֶיִּבְעָרוּ וְרוֹצֶה הוּא שֶיִּכְבּוּ הִבְעִיר וּבִשֵּל אִית תַּנָּיֵי תָּנֵי חַיָּב שְתַּיִם אִית תַּנָּיֵי תָּנֵי חַיָּב אַחַת מַאן דְּמַר חַיָּב שְתַּיִם אַחַת מִשּוּם מַבְעִיר וְאַחַת מִשּוּם מְבַשֵּל וּמַאן דְּמַר אַחַת הַיְדָּא הִיא רַבִּי יוּדָה אוֹמֵר מִשּוּם מַבְעִיר רַבִּי יוֹסֵי אוֹמֵר מִשּוּם מְבַשֵּל וְקַשְיָא עַל דְּרַבִּי יוֹסֵי הַבְּעֵרָה לִמְּדָה עַל כָּל הַמְּלָאכוֹת שֶבַּתּוֹרָה אֵינוֹ חַיָּב מִשּוּם מַבְעִיר אֶלָּא מִשּוּם מְבַשֵּל זָר שֶשִּמֵּש בַּמִּקְדָּש בְּשַבָּת וּבַעַל מוּם שֶשִּמֵּש בְּטֻמְאָה רַבִּי חִיָּא רוֹבָה אָמַר שְתַּיִם בַּר קַפָּרָא אָמַר אַחַת מֵתִיב בַּר קַפָּרָא לְרַבִּי חִיָּא רוֹבָא עֲבוֹדָה שֶהַכֹּהֵן מֻתָּר בָּהּ זָר מְחֻיַּב עָלֶיהָ וּמוֹתִיב לָהּ וְהוּא מְתַיֵּב לֵיהּ וַהֲרֵי קְמִיצָה עַד שֶלֹּא נִקְמְצָה אֲסוּרָה לְזֶה וּלְזֶה מִשֶּנִּקְמְצָה אֲסוּרָה לְזָרִים וּמֻתֶּרֶת לְכֹהֲנִים אָמַר לֵיהּ שָנְיָיא הִיא דִּכְתִיב וְכָל זָר לֹא יֹאכַל קֹדֶש וַהֲרֵי מְלִיקָה עַד שֶלֹּא נִמְלְקָה אֲסוּרָה לְזֶה וּלְזֶה מִשֶּנִּמְלְקָה אֲסוּרָה לְזָרִים וּמֻתֶּרֶת לְכֹהֲנִים אָמַר לֵיהּ שָנְיָיא הִיא דִּכְתִיב וְכָל זָר לֹא יֹאכַל קֹדֶש הֲרֵי טָבַל עַד שֶלֹּא נִתַּקֵּן אָסוּר לְזֶה וּלְזֶה מִשֶּנִּתַּקֵּן אָסוּר לְזָרִים וּמֻתָּר לְכֹהֲנִים אָמַר לֵיהּ שָנְיָיא הִיא דִּכְתִיב וְכָל זָר לֹא יֹאכַל קֹדֶש אָמְרִין נֵצֵא לַחוּץ וְנִלְמַד נָפְקוּן וְשָמְעוּן רַבִּי יוֹסֵי אוֹמֵר שְתַּיִם רַבִּי שִמְעוֹן אוֹמֵר אַַחת מַאן דְּמַר אַחַת מִשּוּם זָרוּת וּמַאן דְּמַר שְתַּיִם אַחַת מִשּוּם זָרוּת חוֹרְנַיְתָּה לָמָּה מִשּוּם שְחִיטָה וַהֲרֵי שְחִיטָה בְּזָר כְּשֵרָה אֶלָּא מִשּוּם הִלּוּך זְרִיקָה וְקַבָּלָה אֵינָהּ אֶלָּא שְבוּת הָוֵי לֵית טַעֲמָא אֶלָּא מִשּוּם אִכּוּל אֵיבָרִים וּפְרָדִים שֶהָיוּ מִתְאַכְּלִין עַל גַּבֵּי הַמִּזְבֵּחַ כָּל הַלַּיְלָה עַל דַּעֲתֵיהּ דְּרַבִּי יוּדָה דּוּ אָמַר מִשּוּם מַבְעִיר נִיחָא עַל דַּעְתֵּיהּ דְּרַבִּי יוֹסֵי דּוּ אָמַר מִשּוּם מְבַשֵּל מָה בִּשּוּל יֵש כָּאן מִכֵּיוָן שֶהוּא רוֹצֶה בְּאִכּוּלָן כִּמְבַשֵּל הוּא /ה"ו/ מַתְנִי' עַל שָלֹש עֲבֵרוֹת הַנָּשִים מֵתוֹת כו' אִית תַּנָּיֵי תָּנֵי יְלָדוֹת אִית תַּנָּיֵי תָּנֵי יוֹלְדוֹת מַאן דְּמַר יְלָדוֹת תָּנֵי בְּשֵם רַבִּי יוּדָה בַּעֲוֹן הַנְּדָרִים הַבָּנִים מֵתִים וּמָה טַעֲמָא לַשָּוְא הִכֵּיתִי אֶת בְּנֵיכֶם וּמָאן דְּמַר יוֹלְדוֹת מִיכָּן שֶאֵין הַשָּטָן מְקַטְרֵג אֶלָּא בִּשְעַת סַכָּנָה רַבִּי פִּנְחָס רַבִּי יִרְמְיָה בְּשֵם ר' חִיָּה בַּר בָּא כְּתִיב וְלִפְנֵי אֶלְעָזָר הַכֹּהֵן יַעֲמֹד וְשָאַל לוֹ בְּמִשְפַּט הָאוּרִים בְּסֵדֶר הָאוּרִים אֵין כְּתִיב כָּאן אֶלָּא בְּמִשְפַּט הָאוּרִים אֶלָּא מְלַמֵּד בְּשָעָה שֶיִּשְרָאֵל יוֹצְאִין לַמִּלְחָמָה בֵּית דִּין שֶל מַעְלָה יוֹשְבִין עֲלֵיהֶן אִם לִנְצֹחַ אִם לְהִנָּצַח א"ר חִיָּא בַּר בָּא כְּתִיב כִּי תֵצֵא מַחֲנֶה עַל אֹיְבֶיךָ וְנִשְמַרְתָּ מִכָּל דָּבָר רָע הָא אִם אֵינוֹ יוֹצֵא אֵינוֹ צָרִיך לֵיהּ שְמִירָה אֶלָּא מִיכָּן שֶאֵין הַשָּטָן מְקַטְרֵג אֶלָּא בִּשְעַת הַסַּכָּנָה אָמַר רַבִּי אַחַאי בַּר יַעֲקֹב כְּתִיב וּקְרָאָהוּ אָסוֹן בַּדֶּרֶך הָא בַּבַּיִת לֹא אֶלָּא מִיכָּן שֶאֵין הַשָּטָן מְקַטְרֵג אֶלָּא בִּשְעַת הַסַּכָּנָה רַבִּי בִּיסְנָא בְּשֵם רַבִּי לַיָּא כְּתִיב יוֹם צָרָה וְתוֹכֵחָה וּנְאָצָה הַיּוֹם הַזֶּה הָא יוֹם אָחֵר לֹא אֶלָּא מִיכָּן שֶאֵין הַשָּטָן מְקַטְרֵג אֶלָּא בִּשְעַת הַסַּכָּנָה רַבִּי אַיְּבוּ בַּר נַגָּרִי כְּתִיב בְּהִשָּפְטוֹ יֵצֵא רָשָע יֵצֵא צַדִּיק אֵין כְּתִיב כָּאן אֶלָּא בְּהִשָּפְטוֹ יֵצֵא רָשָע אֶלָּא מִיכָּן שֶאֵין הַשָּטָן מְקַטְרֵג אֶלָּא בִּשְעַת הַסַּכָּנָה אָמַר רַבִּי בָּא בַּר כִּינָה נֶסֶר שֶהוּא מָתוּחַ מִגַּג לְגַג אֲפִלּוּ רָחָב כַּמָּה אָסוּר לְהַלֵּך עָלָיו לָמָּה אֶלָּא מִיכָּן שֶאֵין הַשָּטָן מְקַטְרֵג אֶלָּא בִּשְעַת הַסַּכָּנָה רַב אָמַר הַיּוֹשֵב בְּבַיִת מְרֻעַע עוֹשֶה מַלְאַך הַמָּוֶת דָּנִיסֵטֵיס שֶלּוֹ דִּכְתִיב יַשִּיא מָוֶת עָלֵימוֹ כְּמָה דְּתֵימַר כִּי תַשֶּה בְרֵעֲךָ מַשַּאת מְאוּמָה אָמַר רַבִּי לֵוִי בִּשְלֹשָה מְקוֹמוֹת הַשָּטָן מָצוּי לְקַטְרֵג הַמְהַלֵּך בַּדֶּרֶך בְּעַצְמוֹ וְהַיָּשֵן בְּבַיִת אָפֵל לְעַצְמוֹ וְהַמְפָרֵש בַּיָּם הַגָּדוֹל אָמַר רַבִּי יִצְחָק בַּר מָרִיּוֹן אִלּוּלֵי דִּכְתִיב כֹּה אָמַר ה' הַנּוֹתֵן בַּיָּם דֶּרֶך כֵּיוָן שֶהָיָה אָדָם יוֹרֵד לְתוֹכוֹ הָיָה מֵת וְרַבָּנָן אָמְרִין הַנּוֹתֵן בַּיָּם דֶּרֶך מִן הָעֲצֶרֶת וְעַד הַחַג וּבְמַיִם עַזִּים נְתִיבָהּ מִן הַחַג וְעַד חֲנֻכָּה רַבִּי יוֹסֵה בְּרֵיהּ דְּר' תַּנְחוּם דִּכְפַר אָגִין עוֹבָדָא הָיָה בְּאַסְיָא אֲתָא בָּעֵי מִפְּרוֹש מִן חַגָּא וְעַד חֲנֻכָּתָה חַמָּתֵיהּ חֲדָא מַטְרוּנָה אָמְרָה לֵיהּ כְּדוֹן מפרשין אִיתְחָמֵי לֵיהּ אֲבוּי וְגַם קְבוּרָה לֹא הָיְתָה לוֹ וְלֹא שָמַע לֹא לְדִין וְלֹא לְדִין וְאָזֵיל בְּיָמָא רַבִּי כֹּהֵן אֲחוֹי דְּרַבִּי חִיָּה בַּר בָּא הֲוָה פָּרֵיש אֲתָא בָּעֵי מִפְּרוֹש מִן חַגָּא לַחֲנֻכָּתָא אָמַר לַאֲחוֹי צְלִי עָלַי אָמַר לֵיהּ אֵין דִּצְלִיָּיתִי עָלָך אֶלָּא אֵין חֲמִיתִינוּן לְצִבּוּר מְצַלַּיִין לְמִיטְרָא לֹא תִּתְרַחֵץ עַל צְלוֹתִי הָא דְּאַתְּ קָטֵיר לוּלָבְךָ קְטֹר רַגְלְךָ מַתְנִי’ עַל שֶאֵינָן זְהִירוֹת בְּנִדָּה וּבְחַלָּה וּבְהַדְלָקַת הַנֵּר אָדָם הָרִאשוֹן דָּמוֹ שֶל עוֹלָם דִּכְתִיב וְאֵד יַעֲלֶה מִן הָאָרֶץ וְגָרְמָה לוֹ חַוָּה מִיתָה לְפִיכָך מָסְרוּ מִצְוַת נִדָּה לָאִשָּה וּבְחַלָּה אָדָם הָרִאשוֹן חַלָּה טְהוֹרָה לְעוֹלָם הָיָה דִּכְתִיב וַיִּיצֶר ה' אֱלֹהִים אֶת הָאָדָם עָפָר מִן הָאֲדָמָה ותייא כַּיי דְּמַר רַבִּי יוֹסֵי בַּר קְצַרְתָּה כֵּיוָן שֶהָאִשָּה מְקַשְקֶשֶת עִסָּתָהּ בְּמַיִם הִיא מַגְבַּהַת חַלָּתָהּ וְגָרְמָה לוֹ חַוָּה מִיתָה לְפִיכָך מָסְרוּ מִצְוַת חַלָּה לָאִשָּה וּבְהַדְלָקַת הַנֵּר אָדָם הָרִאשוֹן נֵרוֹ שֶל עוֹלָם הָיָה שֶנֶּאֱמַר נֵר אֱלֹהִים נִשְמַת אָדָם וְגָרְמָה לוֹ חַוָּה מִיתָה לְפִיכָך מָסְרוּ מִצְוַת הַנֵּר לָאִשָּה תָּנֵי ר' יוֹסֵי אוֹמֵר שְלֹשָה דִּבְקֵי מִיתָה הֵן וּשְלָשְתָּן נִמְסְרוּ לָאִשָּה וְאֵלּוּ הֵן מִצְוַת נִדָּה וּמִצְוַת חַלָּה וּמִצְוַת הַדְלָקָה /ה"ז/ מַתְנִי' שְלֹשָה דְּבָרִים צָרִיך אָדָם לוֹמַר בְּתוֹך בֵּיתוֹ כו' תָּנֵי רַבָּן שִמְעוֹן בֶּן גַּמְלִיאֵל אוֹמֵר הִלְכוֹת הַקֹּדֶש וְחַטָּאוֹת וְהַכְשָרוֹת הֵן הֵן גּוּפֵי הֲלָכוֹת וּשְלָשְתָּן נִמְסְרוּ לְעַמֵּי הָאָרֶץ הִלְכוֹת הַקֹּדֶש דְּתָנֵינַן אִם אָמַר הִפְרַשְתִּי בְּתוֹכָהּ רְבִיעִית קֹדֶש נֶאֱמַן חַטָּאוֹת דְּתָנֵינַן הַכֹּל נֶאֲמָנִין עַל חטא' הַכְּשֵרוֹת דְּתָנֵינַן וְעַל כֻּלָּן עַם הָאָרֶץ נֶאֲמָנִין לוֹמַר טְהוֹרִין הֵן לֹא צָרְכָּהּ דְּלָאו הִדְלִיקוּ אֶת הַנֵּר עִשַּרְתֶּן וְעֵרַבְתֶּן הַדְלִיקוּ אָמַר רַבִּי חִיָּא בַּר אַבָּא מִתּוֹך שֶאַתָּה מַחְמִיר עָלָיו בְּקַלָּה אַף הוּא מַחְמִיר עַל עַצְמוֹ בַּחֲמוּרָה אָמַר רַבִּי חַגַּי רַבִּי שְמוּאֵל בַּר רַב יִצְחָק הֲוָה מְפַקֵּד גּוֹ בֵּיתֵיהּ עֵרַבְתֶּן הַדְלִיקוּ אֶת הַנֵּר וְלָמָּה לֹא אָמַר עִשַּרְתֶּן אֶלָּא כָּל מָה דַּהֲוָה אָכֵיל מִן שוֹקָא הֲוָה אָכֵיל מַתְנִי' סָפֵק חֲשֵכָה סָפֵק אֵינוֹ חֲשֵכָה כו' מַעֲשֶה בֵּי רַבִּי לִיעֶזֶר שֶהָיָה גּוֹסֵס עֶרֶב שַבָּת עִם חֲשֵכָה וְנִכְנַס הוּרְקָנוֹס בְּנוֹ לַחְלֹץ אֶת תְּפִלָּיו אָמַר לוֹ בְּנִי הִנַּחְתָּ מִצְוַת הַנֵּר שֶהִיא שְבוּת וְחַיָּבִין עָלֶיהָ כָּרֵת וּבָאתָה לַחְלֹץ תְּפִלִּין שֶאֵינָן אֶלָּא רְשוּת וְאֵינָן אֶלָּא מִצְוָה יָצָא לוֹ וְהָיָה צוֹעֵק וְאָמַר אוֹי לִי שֶנִּטְרְפָה דַּעְתּוֹ שֶל אַבָּא אָמַר לוֹ דַּעְתְּךָ הִיא שֶנִּטְרְפָה דַּעְתִּי הִיא לֹא נִטְרְפָה כֵּיוָן שֶרָאוּ תַּלְמִידָיו שֶהֵשִיבוֹ דָּבָר שֶל חָכְמָה נִכְנְסוּ אֶצְלוֹ וְהָיוּ שוֹאֱלִין אוֹתוֹ וְהָיָה אוֹמֵר לָהֵן עַל הַטָּמֵא טָמֵא וְעַל הַטָּהוֹר טָהוֹר וּבָאַחֲרוֹנָה אָמַר טָהוֹר וְנִסְתַּלְּקָה נִשְמָתוֹ אָמְרִין נִכָּר רַבִּי שֶהוּא טָהוֹר אָמַר רַבִּי מָנָא וְעַד כְּדוֹן נִכָּר נִכְנַס רַבִּי יְהוֹשֻעַ וְחָלַץ אֶת תְּפִלָּיו וְהָיָה מְגַפְּפוֹ וּמְנַשְּקוֹ וּבוֹכֶה וְאוֹמֵר רַבִּי רַבִּי הֻתַּר הַנֶּדֶר רַבִּי רֶכֶב יִשְרָאֵל וּפָרָשָיו מַתְנִי' וְאֵין מַטְבִּילִין אֶת הַכֵּלִים מַתְנִיתָא בְּכֵלִים גְּדוֹלִים אֲבָל בְּכֵלִים קְטַנִּים מַעֲרִים עֲלֵיהֶן וּמַטְבִּילָן תָּנֵי רַבִּי הוֹשַעֲיָה מְמַלֵּא הוּא אָדָם בִּכְלִי טָמֵא מִן הַבּוֹר וּמְעָרִים עָלָיו וּמַטְבִּילוֹ תָּנֵי נָפַל דַּלְיוֹ לְתוֹך הַבּוֹר נָפְלוּ כֵּלָיו לְתוֹך הַבּוֹר מַעֲרִים עֲלֵיהֶן וּמַטְבִּילָן תְּרֵין אֲמוֹרִין חַד אָמַר בְּכֵלִים שֶנִּטְמְאוּ בְּאַב הַטֻּמְאָה וְחוֹרָנָה אָמַר בְּכֵלִים שֶנִּטְמְאוּ בִּוְלַד הַטֻּמְאָה מֵתִיב מָאן דְּמַר בְּאַב הַטֻּמְאָה לְמָאן דְּמַר בִּוְלַד הַטֻּמְאָה אֲפִלּוּ בְּחוֹל וְהָא טְעֵין הַעֲרֵב שֶמֶש אָמַר לֵיהּ בְּרוֹצֶה לִשְתַּמֵּש בָּהֵן חֻלִּין בְּטָהֳרָה רַבִּי יִרְמְיָה וְר' זְעֵירָה בְּשֵם ר' חִיָּא בַּר אַשִי אִשָּה פִּקַּחַת מְדִיחָה כּוֹס כָּאן קְעָרָה כָּאן תַּמְחוּי כָּאן וְנִמְצֵאת מַרְבֶּצֶת אֶת בֵּיתָהּ בְּשַבָּת מַתְנִי' אֲבָל מְעַשְּרִין אֶת הַדְּמַאי רַבִּי יוֹסֵה בְּשֵם רַבִּי אַבָּהוּ רַבִּי חִזְקִיָּה בְּשֵם רַבִּי יוּדָה בֶּן פַּזִּי דְּמַאי דְּמִתַּקֵּן דְּמַאי לֹא תִּקֵּן וּמְעָרְבִין וְטוֹמְנִין אֶת הַחַמִּין אָמַר רַבִּי חִיָּא בַּר אַשִי הָדָא דְּתֵימַר בְּעֵרוּבֵי חֲצֵרוֹת אֲבָל בְּעֵרוּבֵי תְּחוּמִין דְּבַר תּוֹרָה הֵן הַדְרָן עָלָך בַּמֶּה מַדְלִיקִין /מ"א/ כִּירָה שֶהִסִּיקוּהָ בְּקַש אוֹ בִּגְבָבָה נוֹתְנִין עָלֶיהָ תַּבְשִיל בְּגֶפֶת אוֹ בְּעֵצִים לֹא יִתֵּן עַד שֶיִּגְרֹף אוֹ עַד שֶיִּתֵּן אֶת הָאֵפֶר בֵּית שַמַּאי אוֹמְרִין חַמִּין אֲבָל לֹא תַּבְשִיל וּבֵית הִלֵּל אוֹמְרִין חַמִּין וְתַבְשִיל בֵּית שַמַּאי אוֹמְרִין נוֹטְלִין אֲבָל לֹא מַחְזִירִין וּבֵית הִלֵּל אוֹמְרִין אַף מַחְזִירִין /מ"ב/ ב' תַּנּוּר שֶהִסִּיקוּהוּ בְּקַש אוֹ בִּגְבָבָה לֹא יִתֵּן בֵּין מִתּוֹכוֹ בֵּין מֵעַל גַּבָּיו כּוֹפָח שֶהִסִּיקוּ בְּקַש אוֹ בִּגְבָבָה הֲרֵי הוּא כְּכִירַיִם בְּגֶפֶת אוֹ בְּעֵצִים הֲרֵי הוּא כְּתַּנּוּר /מ"ג/ ג' אֵין נוֹתְנִין בֵּיצָה בְּצַד הַמֵּחַם בִּשְבִיל שֶתִּתְגַּלְגֵּל וְלֹא יַפְקִיעֶנָּה בְּסוּדְרִין וְרַבִּי יוֹסֵי מַתִּיר לֹא יִטְמְנֶנָּה בְּחוֹל וּבַאֲבַק דְּרָכִים בִּשְבִיל שֶתִּצָּלֶה ד' מַעֲשֶה שֶעָשוּ אַנְשֵי טְבֶרְיָא הֵבִיאוּ סִילוֹן שֶל צוֹנֵן בְּתוֹך אַמָּה שֶל חַמִּין אָמְרוּ לָהֵן חֲכָמִים אִם בְּשַבָּת כְּחַמִּין שֶהוּחַמּוּ בְּשַבָּת וַאֲסוּרִין בִּרְחִיצָה וּבִשְתִיָּה וְאִם בְּיוֹם טוֹב כְּחַמִּין שֶהוּחַמּוּ בְּיוֹם טוֹב וַאֲסוּרִין בִּרְחִיצָה וּמֻתָּרִין בִּשְתִיָּה מוּלְיַר הַגָּרוּף שוֹתִין הֵימֶנּוּ בְּשַבָּת אַנְטִיכִי אַף עַל פִּי שֶגְּרוּפָה אֵין שוֹתִין הֵימֶנָּה /מ"ד/ ה' מֵחַם שֶפִּנָּהוּ לֹא יִתֵּן לְתוֹכוֹ מַיִם צוֹנִין בִּשְבִיל שֶיֵּחַמּוּ אֲבָל נוֹתֵן הוּא לְתוֹכוֹ וּלְתוֹך הַכּוֹס כְּדֵי לְהַפְשִירָן /מ"ה/ הָאִלְפָּס וְהַקְּדֵרָה שֶהֶעֱבִירָן מְרֻתָּחִין לֹא יִתֵּן לְתוֹכָן תַּבְלִין אֲבָל נוֹתֵן הוּא לְתוֹך הַקְּעָרָה אוֹ לְתוֹך הַתַּמְחוּי רַבִּי יְהוּדָה אוֹמֵר לַכֹּל הוּא נוֹתֵן חוּץ מִדָּבָר שֶיֵּש בּוֹ חֹמֶץ וְצִיר /מ"ו/ ו' אֵין נוֹתְנִין כְּלִי תַּחַת הַנֵּר לְקַבֵּל בּוֹ אֶת הַשֶּמֶן וְאִם נְתָנוֹ מִבְּעוֹד יוֹם מֻתָּר אֵין נֵאוֹתִין מִמֶּנּוּ לְפִי שֶאֵינוֹ מִן הַמּוּכָן /מ"ז/ מְטַלְטְלִין נֵר חָדָש אֲבָל לֹא יָשָן רַבִּי שִמְעוֹן אוֹמֵר כָּל הַנֵּרוֹת מִטַּלְטְלִין חוּץ מִן הַנֵּר הַדּוֹלֵק בְּשַבָּת /מ"ח/ נוֹתְנִין כְּלִי תַּחַת הַנֵּר לְקַבֵּל נִיצוֹצוֹת וְלֹא יִתֵּן לְתוֹכוֹ מַיִם מִפְּנֵי שֶהוּא מְכַבֶּה סְלִיק פִּרְקָא /ה"א/ כִּירָה שֶהִסִּיקוּהָ כו' כֵּינִי מַתְנִיתָא מְקַיְּמִין עָלֶיהָ תַּבְשִיל מַתְנִיתָא דְּרַבִּי יוּדָה דְּתָנֵיא הָיוּ שְתֵּי כִּירַיִם מַתְאִימוֹת אַחַת גְּרוּפָה וּקְטוּמָה וְאַחַת לֹא גְּרוּפָה וְלֹא קְטוּמָה מְקַיְּמִין עַל הַגְּרוּפָה וְעַל הַקְּטוּמָה מָה מְקַיְּמִין עָלֶיהָ בֵּית שַמַּאי אוֹמְרִין אֵין מְקַיְּמִין עָלֶיהָ כְּלוּם וּבֵית הִלֵּל אוֹמְרִין חַמִּין אֲבָל לֹא תַּבְשִיל הֶעֱבִיר אֶת הַמֵּחַם הַכֹּל מוֹדִין שֶלֹּא יַחְזִיר דִּבְרֵי רַבִּי מֵאִיר ר' יְהוּדָה אוֹמֵר בֵּית שַמַּאי אוֹמְרִין חַמִּין אֲבָל לֹא תַּבְשִיל וּבֵית הִלֵּל אוֹמְרִין חַמִּין וְתַבְשִיל הֶעֱבִיר אֶת הַמֵּחַם בֵּית שַמַּאי אוֹמְרִים לֹא יַחְזִיר וּב"ה אוֹמְרִים יַחְזִיר רַבִּי חֶלְבּוֹ רַב עָנָן בְּשֵם רַב לֹא שָנוּ אֶלָּא עָלֶיהָ הָא לְתוֹכָהּ לֹא עַד אֵיכָן עוּלָּא אָמַר עַד שְלֹשָה אָמַר רַבִּי מָנָא עַד מָקוֹם שֶהוּא עוֹשֶה חָרִיץ אָמַר ר' יוֹסֵי בֵּי רַבִּי בּוּן מִפְּנֵי שֶהוּא שָלֵיט בְּמָקוֹם שֶהַיָּד שוֹלֶטֶת ותייא כַּיי דְּמַר רַבִּי זְעֵירָא בְּשֵם רַבִּי יְהוּדָה מֻתָּר לְהַפְשִיר בְּמָקוֹם שֶהַיָּד שוֹלֶטֶת וְאָסוּר לְהַפְשִיר בְּמָקוֹם שֶאֵין הַיָּד שוֹלֶטֶת רַבִּי יוֹשִיעַ בַּר גִּיזוֹרָה הֲוָה מְשַמֵּש קוֹמֵי רַבִּי זְעֵירָה וַהֲוָה מְעַיֵּל קוֹמוֹי תַּבְשִילִין רוֹתְחִין אָמַר לֵיהּ הֵיך אִתְעֲבִידָא אָמַר לֵיהּ גְּרֹף תּופייא וִיהַב בְּגַוֵּהּ אָמַר לֵיהּ לֹא תְּהִי עָבֵיד כֵּן אֶלָּא גְּרֹף תּופייא וִיהַב תְּלָתָא כֵּיפִין וּרְמֵי עֲלֵיהוֹן ר' אַבָּהוּ הוֹרֵי בְּבוּצְרָה מְמַלֵּא גִּצְרָא רמח ומיתן תְּלָתָא כֵּיפִין וּמִירְמִין עֲלֵיהוֹן דָּנִיֵּאל בְּרֵיהּ דְּרַבִּי קְטִינָא בְּשֵם רַבִּי אָסֵי שִזְרֵי חֲרָיוֹת כְּגֶפֶת וּכְעֵצִים הָדָא דְּתֵימַר כְּשֶהָיוּ לַחֵין וְיָבְשוּ אֲבָל אִם הָיוּ יְבֵשִין מִתְּחִלָּתָן כְּקַש וְכִגְבָבָה הֵן גְּלָלֵי בְּהֵמָה אִית תַּנָּיֵי תָּנֵי כְּגֶפֶת וּכְעֵצִים וְאִית תַּנָּיֵי תָּנֵי כְּקַש וְכִגְבָבָה מָאן דְּמַר כְּגֶפֶת וּכְעֵצִים בְּדַקָּה וּמָאן דְּמַר כְּקַש וְכִגְבָבָה בְּגַסָּה הַגּוֹרֵף עַד שֶיִּגְרֹף כָּל צָרְכּוֹ מִן מָה דְּתָנֵי הַגּוֹרֵף צָרִיך לַחַטֵּט בַּיָּד הָדָא אָמְרָה עַד שֶיִּגְרֹף כָּל צָרְכּוֹ וְהַקּוֹטֵם עַד שֶיִּקְטֹם כָּל צָרְכּוֹ מִן מָה דְּתָנֵי מְלַבֶּה עָלֶיהָ נְעֹרֶת שֶל פִּשְתָּן הָדָא אָמְרָה אֲפִלּוּ לֹא קָטַם כָּל צָרְכּוֹ

מסכת שבת

פרק ב

א בַּמֶּה מַדְלִיקִין וּבַמָּה אֵין מַדְלִיקִין. אֵין מַדְלִיקִין לֹא בְלֶכֶשׁ, וְלֹא בְחֹסֶן, וְלֹא בְכָלָךְ, וְלֹא בִפְתִילַת הָאִידָן, וְלֹא בִפְתִילַת הַמִּדְבָּר, וְלֹא בִירוֹקָה שֶׁעַל פְּנֵי הַמָּיִם. וְלֹא בְזֶפֶת, וְלֹא בְשַׁעֲוָה, וְלֹא בְשֶׁמֶן קִיק, וְלֹא בְשֶׁמֶן שְׂרֵפָה, וְלֹא בְאַלְיָה, וְלֹא בְחֵלֶב. נַחוּם הַמָּדִי אוֹמֵר, מַדְלִיקִין בְּחֵלֶב מְבֻשָּׁל. וַחֲכָמִים אוֹמְרִים, אֶחָד מְבֻשָּׁל וְאֶחָד שֶׁאֵינוֹ מְבֻשָּׁל אֵין מַדְלִיקִין בּוֹ:

ב אֵין מַדְלִיקִין בְּשֶׁמֶן שְׂרֵפָה בְּיוֹם טוֹב. רַבִּי יִשְׁמָעֵאל אוֹמֵר, אֵין מַדְלִיקִין בְּעִטְרָן, מִפְּנֵי כְבוֹד הַשַּׁבָּת. וַחֲכָמִים מַתִּירִין בְּכָל הַשְּׁמָנִים, בְּשֶׁמֶן שֻׁמְשְׁמִין, בְּשֶׁמֶן אֱגוֹזִים, בְּשֶׁמֶן צְנוֹנוֹת, בְּשֶׁמֶן דָּגִים, בְּשֶׁמֶן פַּקּוּעוֹת, בְּעִטְרָן וּבְנֵפְט. רַבִּי טַרְפוֹן אוֹמֵר, אֵין מַדְלִיקִין אֶלָּא בְשֶׁמֶן זַיִת בִּלְבָד:

ג כָּל הַיּוֹצֵא מִן הָעֵץ אֵין מַדְלִיקִין בּוֹ אֶלָּא פִשְׁתָּן. וְכָל הַיּוֹצֵא מִן הָעֵץ אֵינוֹ מִטַּמֵּא טֻמְאַת אֹהָלִים אֶלָּא פִשְׁתָּן. פְּתִילַת הַבֶּגֶד שֶׁקִּפְּלָהּ וְלֹא הִבְהֲבָהּ, רַבִּי אֱלִיעֶזֶר אוֹמֵר, טְמֵאָה, וְאֵין מַדְלִיקִין בָּהּ. רַבִּי עֲקִיבָא אוֹמֵר, טְהוֹרָה, וּמַדְלִיקִין בָּהּ:

ד לֹא יִקֹּב אָדָם שְׁפוֹפֶרֶת שֶׁל בֵּיצָה וִימַלְאֶנָּה שֶׁמֶן וְיִתְּנֶנָּה עַל פִּי הַנֵּר בִּשְׁבִיל שֶׁתְּהֵא מְנַטֶּפֶת, אֲפִלּוּ הִיא שֶׁל חֶרֶס. וְרַבִּי יְהוּדָה מַתִּיר. אֲבָל אִם חִבְּרָהּ הַיּוֹצֵר מִתְּחִלָּה, מֻתָּר, מִפְּנֵי שֶׁהוּא כֶלִי אֶחָד. לֹא יְמַלֵּא אָדָם קְעָרָה שֶׁל שֶׁמֶן וְיִתְּנֶנָּה בְּצַד הַנֵּר וְיִתֵּן רֹאשׁ הַפְּתִילָה בְּתוֹכָהּ, בִּשְׁבִיל שֶׁתְּהֵא שׁוֹאֶבֶת. וְרַבִּי יְהוּדָה מַתִּיר:

ה הַמְכַבֶּה אֶת הַנֵּר מִפְּנֵי שֶׁהוּא מִתְיָרֵא מִפְּנֵי גוֹיִם, מִפְּנֵי לִסְטִים, מִפְּנֵי רוּחַ רָעָה, וְאִם בִּשְׁבִיל הַחוֹלֶה שֶׁיִּישַׁן, פָּטוּר. כְּחָס עַל הַנֵּר, כְּחָס עַל הַשֶּׁמֶן, כְּחָס עַל הַפְּתִילָה, חַיָּב. וְרַבִּי יוֹסֵי פּוֹטֵר בְּכֻלָּן חוּץ מִן הַפְּתִילָה, מִפְּנֵי שֶׁהוּא עוֹשָׂהּ פֶּחָם:

ו עַל שָׁלשׁ עֲבֵרוֹת נָשִׁים מֵתוֹת בִּשְׁעַת לֵדָתָן, עַל שֶׁאֵינָן זְהִירוֹת בַּנִּדָּה וּבַחַלָּה וּבְהַדְלָקַת הַנֵּר:

ז שְׁלשָׁה דְבָרִים צָרִיךְ אָדָם לוֹמַר בְּתוֹךְ בֵּיתוֹ עֶרֶב שַׁבָּת עִם חֲשֵׁכָה. עִשַּרְתֶּם. עֵרַבְתֶּם. הַדְלִיקוּ אֶת הַנֵּר. סָפֵק חֲשֵׁכָה סָפֵק אֵין חֲשֵׁכָה, אֵין מְעַשְּרִין אֶת הַוַּדַּאי, וְאֵין מַטְבִּילִין אֶת הַכֵּלִים, וְאֵין מַדְלִיקִין אֶת הַנֵּרוֹת, אֲבָל מְעַשְּרִין אֶת הַדְּמַאי, וּמְעָרְבִין, וְטוֹמְנִין אֶת הַחַמִּין:

בַּמֶּה מַדְלִיקִין וּבַמֶּה אֵין מַדְלִיקִין אֵין מַדְלִיקִין

Shmuel Himelstein

2004-03-02T17:36:00